
ПРОЕКТ!

ЗАКОН ЗА ИЗМЕНЕНИЕ И ДОПЪЛНЕНИЕ НА
ЗАКОНА ЗА ОТБРАНАТА И ВЪОРЪЖЕНИТЕ СИЛИ НА РЕПУБЛИКА БЪЛГАРИЯ

(обн., ДВ, бр. 35 от 2009 г., изм., бр. 74, бр. 82, бр. 93 и бр. 99 от 2009 г., изм. и доп., бр. 16, бр. 88, бр. 98, бр. 101 от 2010 г., изм. и доп., бр. 23, бр. 48, бр. 99 и бр. 100 от 2011 г., изм. и доп., бр. 20, бр. 33, бр. 38 от 2012 г., изм., бр. 15, бр. 66 и бр. 68 от 2013 г., изм. и доп., бр. 1 и 98 от 2014 г., изм. бр. 14, бр. 24, бр. 61, бр. 79 и бр. 88 от 2015 г., изм. и доп. бр. 13, бр. 17, бр. 50, бр. 81, бр. 98, бр. 103 от 2016 г., изм. и доп., бр. 58, бр. 85, бр. 103 от 2017 г., изм., бр. 7, бр. 77 и бр. 98 от 2018 г., бр. 17, 42 и 94 от 2019 г., изм. и доп. бр. 38, 69 и 109 от 2020 г. 2020 г., бр. 16, 23 и 25 от 2021 г., бр. 15 и 62 от 2022 г.)


§ 1. В чл. 33, ал. 1 се изменя така:
„(1) Към министъра на отбраната се създава Съвет по отбрана, който е колегиален съвещателен орган на министъра на отбраната и включва заместник-министрите на отбраната, началника на политическия кабинет, постоянния секретар на отбраната, началника на отбраната и неговите заместници, командирите на Съвместното командване на силите, Сухопътните войски, Военновъздушните сили и Военноморските сили.“

§ 2. В чл. 92, ал. 4 думите „научни специалности“ се заменят с „докторски програми“.

§ 3.  В чл. 95, ал. 4 се изменя така:
„(4) Учебните планове, по които се провежда обучение за придобиване на четвърта степен на професионална квалификация по професии от професионално направление „Военно дело и отбрана“ в професионалните сержантски/старшински колежи се утвърждават от министъра на отбраната съгласувано с министъра на образованието и науката.“.

§ 4. В чл. 96, ал. 1 думите „научни специалности“ се заменят с „докторски програми“.

§ 5. В чл. 97 се правят следните изменения:
1. в ал. 3 думите „военните висши училища“ се заменят с „висшите военни училища“.
2. алинея 4 се изменя така:
„(4) Академичният състав на военните академии, висшите военни училища и научните организации се състои от военнослужещи и цивилни служители, заемащи академични длъжности, както и други лица по Закона за висшето образование.“.

§ 6. В чл. 97а, ал. 2 се изменя така:
„(2) Преминаването от академична длъжност на същата или на съответна академична длъжност в друга структура на военната академия, висшето военно училище или научната организация може да се извършва без конкурс по решение на съвета на приемащото основно звено, утвърдено от академичния/научния съвет, при условия и по ред, определени в правилниците на военните академии, висшите военни училища или научните организации.“.

§ 7. В чл. 98 се правят следните изменения и допълнения:
1. алинея 4 се изменя така:
[bookmark: _Hlk100515492]„(4) Слушателите, курсантите, военнослужещите, обучавани за придобиване на висше образование на образователно-квалификационна степен „бакалавър“ в професионално направление „Военно дело“ в задочна форма и кадетите не заплащат такси за обучение.“;
2. създава се нова ал. 5:
„(5) Военнослужещите, кандидатстващи за придобиване на висше образование на образователно-квалификационна степен „бакалавър“/„магистър“ по специалности от регулираните професии от професионално направление „Военно дело“ във военните академии и висшите военни училища не заплащат такси за кандидатстване.“;
3. досегашната ал. 5 става ал. 6.

§ 8. В чл. 142, ал. 5 се изменя така:
„(5) Завършилите обучението курсанти за нуждите на Министерството на отбраната и военнослужещи с придобита образователно-квалификационна степен „бакалавър“ в професионално направление „Военно дело“ са длъжни да изпълняват военна служба за срок не по-кратък от 10 години.“.

§ 9. В чл. 145, ал. 1 се изменя така:
„(1) След завършване на обучение за нуждите на Министерството на отбраната, структурите на пряко подчинение на министъра на отбраната и Българската армия с цел повишаване на квалификацията или придобиване на нова квалификация военнослужещите са длъжни да изпълняват военна служба в срок от:
1. пет години – след придобиване на висше образование на образователно-квалификационна степен „магистър“ в професионално направление „Военно дело“;
2. пет години – след придобиване на образователна и научна степен "доктор" или на научна степен "доктор на науките";
3. десет години – след придобиване на висше образование на образователно-квалификационна степен „бакалавър“ в професионално направление „Военно дело“.
4. четири години – след придобиване на висше образование на образователно-квалификационна степен „магистър“ по гражданска специалност;
5. три години – след придобиване на висше образование на образователно-квалификационна степен „бакалавър“ по гражданска специалност;
6. пет години – след завършване на професионален сержантски/ старшински колеж;
7. две години – след завършване на квалификационен курс с продължителност не по-малка от осем седмици или разходи за Министерството на отбраната на стойност, по-голяма от 3 минимални работни заплати;
8. пет години – след завършване на курс за професионална квалификация по военно дело;
9. три години – след придобиването на специалност в системата на здравеопазването.“.

§ 10.  В чл. 156 се създава ал. 4:
„(4) Извън случаите по ал. 2 и 3 военнослужещите от Българската армия, които заемат длъжност повече от 3 години, могат да се преназначават в интерес на службата и в съответствие с придобитата от тях квалификация на длъжност в същото или по-високо длъжностно ниво във военно формирование от Българската армия с дислокация в същото населено място.“

§ 11. В чл. 157, ал. 1 се изменя така:
„(1) Военнослужещите се атестират с цел осигуряване на кариерното им развитие.“.

§ 12. В чл. 162:
1. Досегашният текст става ал. 1.
2. Създава се ал. 2:
„(2) Актовете по ал. 1, т. 3 на военномедицинските органи, съответно на органите по чл. 141, ал. 3, могат да бъдат обжалвани по реда на Административнопроцесуалния кодекс, като жалбата не спира изпълнението.“

§ 13. Член 202 се изменя така:
„Чл. 202. (1) Военнослужещите имат право на отпуск, когато:
1. са призовани в съд или в други органи като страна, свидетел или вещо лице;
2. са кръводарители - за деня на прегледа и кръводаряването, както и два дни след него;
3. участват в заседания като съдебни заседатели.
(2) По време на отпуските по ал. 1 на военнослужещия се изплаща възнаграждение, както следва:
1. по т. 1 и 3 - според предвиденото в специалните закони;
2. по т. 2 - в размера по чл. 204.
(3) Отпускът по ал. 1 са зачита за служебен стаж и не се включва в другите отпуски, определени с този закон.“

§ 14. В чл. 203, ал. 3 след думите „на чл. 164“ се добавят „и чл. 167, ал. 1“.

§ 15.  Чл. 226ж, ал. 4 се изменя така:
„(4) Пенсионираните военнослужещи и пенсионираните цивилни служители, военноинвалидите, военнопострадалите, ветераните от войните и придружаващите ги съпрузи, както и родителите на военнослужещи и цивилни служители, когато последните не могат да се грижат за тях и да пребивават заедно в едно домакинство, могат да ползват домовете за пенсионирани военнослужещи, а ветераните от войните и военноинвалидите и придружаващите ги съпрузи - домовете за ветерани и военноинвалиди, при условия и по ред, определени с акт на министъра на отбраната.“

§ 16. В чл. 226е думите „чл. 162, т. 2” се заменят с чл. 162, ал. 1, т. 2”

§ 17. Член 260 се изменя така:
„Чл. 260. (1) Военнослужещите, освободени от военна служба на основание чл. 163 и 165 преди изтичането на първоначалния срок на военната служба по чл. 142, ал. 5, чл. 143, ал. 1 и чл. 144, ал. 3 и на удължения срок по чл. 145, ал. 1, както и в случаите по чл. 152 дължат възстановяване на разходите за издръжка, обучение, квалификация и/или преквалификация пропорционално на срока на неизпълнението.
(2) Курсантите и военнослужещите по чл. 142, ал. 5, отстранени от обучение по реда, определен с правилниците на висшите военни училища, или напуснали по собствено желание по време на обучението, възстановяват разходите за издръжка и обучение за периода, в който са били обучавани.
(3) Военнослужещите, отстранени от обучение в курс за придобиване на професионална квалификация по военно дело по ред, определен с правилниците на висшите военни училища, или напуснали по собствено желание по време на обучението, възстановяват разходите за издръжка и обучение за периода, в който са били обучавани.
(4) Кадетите, отстранени от обучение по реда, определен с правилниците на професионалните колежи, или напуснали по собствено желание по време на обучението, възстановяват разходите за издръжка и обучение за периода, в който са били обучавани.
(5) Министърът на отбраната определя реда и начина за изчисляване на разходите за издръжка, обучение, квалификация и/или преквалификация.
(6) Сумата по ал. 1 и 3 се удържа изцяло от обезщетението и другите вземания, които задълженото лице има право да получи.
(7) В случай че сумата по ал. 1 и 3 не може да се събере по реда на ал. 5, както и в случаите по ал. 2 вземането се събира по реда на Гражданския процесуален кодекс въз основа на извлечение от счетоводните книги или документ, установяващ размера на вземането, издаден по реда на ал. 4.“.

§ 18. В § 1 от Допълнителните разпоредби се създава т. 33а:
„33а. „Пенсиониран цивилен служител“ е лице, което като цивилен служител е придобило най-малко 10 години трудов и/или служебен стаж през последните 20 години в Министерството на отбраната, структурите на пряко подчинение на министъра на отбраната или Българската армия и е упражнило правото си на пенсия за осигурителен стаж и възраст при условията и по реда на Кодекса за социално осигуряване.


ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: to_paragraph_id4272816]§ 19. В Кодекса за социално осигуряване (обн., ДВ, бр. 110 от 1999 г.; Решение № 5 на Конституционния съд от 2000 г. - бр. 55 от 2000 г.; изм., бр. 64 от 2000 г., бр. 1, 35 и 41 от 2001 г., бр. 1, 10, 45, 74, 112, 119 и 120 от 2002 г., бр. 8, 42, 67, 95, 112 и 114 от 2003 г., бр. 12, 21, 38, 52, 53, 69, 70, 112 и 115 от 2004 г., бр. 38, 39, 76, 102, 103, 104 и 105 от 2005 г., бр. 17, 30, 34, 56, 68, 80, 82, 95, 102 и 105 от 2006 г., бр. 41, 52, 53, 64, 77, 97, 100, 109 и 113 от 2007 г., бр. 33, 43, 67, 69, 89 и 102 от 2008 г. и бр. 23, 25, 35, 41, 42, 93, 95, 99 и 103 от 2009 г., изм., бр. 16, 43, 58, 59, 88, 97, 98 и бр. 100 от 2010 г.,; Решение № 7 на Конституционния съд на РБ от бр. 45 от 14.06.2011 г.; изм. и доп., бр. 60, 77 и бр. 100 от 2011 г., доп., бр. 7 2012 г., изм. и доп., бр. 21, 38, 40, 44, 58, 89, 94 и бр. 99 от 2012 г., бр. 15 от 2013 г., доп., бр. 70 от 2013 г., изм., бр. 98 от 2013 г., доп., бр. 104 от 2013 г., изм. и доп., бр. 106, 109 и 111 от 2013 г., изм. и доп., бр. 1, 18, 27, 35, 53 и 107 от 2014 г., изм., бр. 12, 14, 22, 54, 61, 79, 95, 98 и 102 от 2015 г., бр. 62, 95, 105 от 2016 г., доп., бр. 62 от 2017 г., изм. и доп., бр. 92, 99 и 103 от 2017 г., изм. и доп., бр. 7, 15, 16, 17, 30, 46, 53, 64, 77, 88, 98, 102 и 105 от 2018 г. изм. и доп., бр. 12, 35, 83, 94 и 99 2019 г., бр. 26, 28, 51, 64, 69, 103 и 109 2020 г., бр. 12, 19, 21 и 77 от 2021 г., бр. 16, 18, 25, 51, 58 и 62 от 2022 г.) се правят следните изменения и допълнения:
1. В чл. 54б, ал. 3 думите "чл. 162, т. 1 и 6“ се заменят с „чл. 162, ал. 1, т. 1 и 6“ 
2. В чл. 287, ал. 2 думите "чл. 162, т. 1 и 6“ се заменят с „чл. 162, ал. 1, т. 1 и 6“ 

[bookmark: _GoBack]	§ 20. Законът влиза в сила от деня на обнародването му в „Държавен вестник“.

